2011.gada 20. septembrī Rīkojums Nr. 464

Rīgā (prot. Nr. 53 8.§)

**Par atklātu konkursu uz Eiropas Cilvēktiesību tiesas *ad hoc* tiesneša amatu un pretendentu** **atlases komisiju**

1. Izsludināt atklātu konkursu uz Eiropas Cilvēktiesību tiesas *ad hoc* tiesneša amatu (turpmāk – konkurss).

2. Ārlietu ministrijai publicēt sludinājumu par konkursu.

3. Noteikt, ka pretendenti, kuri atbilst Eiropas Cilvēka tiesību un pamat­brīvību aizsardzības konvencijas 21.pantā noteiktajām obligātajām prasībām, pieteikumus konkursam iesniedz Ārlietu ministrijā līdz 2011.gada 13.oktobrim.

4. Izveidot Eiropas Cilvēktiesību tiesas *ad hoc* tiesneša amata pretendentu atlases komisiju (turpmāk – komisija) šādā sastāvā:

Komisijas priekšsēdētājs

A.Teikmanis – Ārlietu ministrijas valsts sekretārs

Komisijas locekļi:

R.Āboliņa – Ģenerālprokuratūras Darbības analīzes un vadības departamenta virsprokurora pienākumu izpildītāja

A.Branta – Satversmes tiesas priekšsēdētāja vietniece

I.Circene – Saeimas Cilvēktiesību un sabiedrisko lietu komisijas priekšsēdētāja

I.Čepāne – Saeimas Juridiskās komisijas priekšsēdētāja

A.Endziņš – sabiedrības ar ierobežotu atbildību "Biznesa augstskola "Turība"" Juridiskās fakultātes profesors

I.Kalniņa – Tieslietu ministrijas valsts sekretāra vietniece tiesu jautājumos

V.Krūmiņa – Augstākās tiesas Senāta Administratīvo lietu departamenta priekšsēdētāja

N.Muižnieks – Latvijas Universitātes Sociālo zinātņu fakultātes Sociālo un politisko pētījumu institūta direktors

I.Reine – Ministru kabineta pārstāve starptautiskajās cilvēktiesību institūcijās

Komisijas sekretāre

V.Majore – Ārlietu ministrijas Personāla attīstības un plānošanas nodaļas vadītāja vietniece

5. Komisijai saskaņā ar konkursa nolikumu (pielikums) izvērtēt preten­dentus, kuri pieteikušies konkursam.

6. Komisijas priekšsēdētājs, ja nepieciešams, komisijas darbā var pieaicināt citus speciālistus, ekspertus un nevalstisko organizāciju pārstāvjus.

7. Komisijai no pretendentu vidus izvēlēties vismaz trīs *ad hoc* tiesneša amata kandidātus un līdz 2011.gada 1.novembrim iesniegt Ministru kabinetā šo kandidātu sarakstu.

Ministru prezidents V.Dombrovskis

Ārlietu ministra vietā –

tieslietu ministrs,

iekšlietu ministra

pienākumu izpildītājs A.Štokenbergs